Ħafna mill-passiġġieri u l-ekwipaġġ tal-vapur Russu maqbud fis-silġ fl-Antartiku se jiġu evakwati minn ħelikopter Ċiniż kemm-il darba t-temp jippermetti. Il-vapur, l-Akademik Shokalskiy, ilu mwaħħal minn lejliet il-Milied meta l-irjieħ kiesħa ta’ maltempata qawwija, ressqu s-silġ li kien hemm fil-baħar madwar il-vapur u dan iffriża. Il-vapur mhux fil-pereiklu li jgħerq u fuqu hemm provisti bizzejjed biex l-74 xjenzat, turisti u membri tal-ekwipaġġ ikollhom x’jieku għal ġimgħat sħaħ.